Batalio di Las Piedras

La batalio di Las Piedras esis l'unesma triumfo importanta di José Gervasio Artigas, komandero dil armeo patriota de la nomizita Junta Grande (granda uniono) dil Unionita Provinci dil Fluvio Plata en la nuna Uruguay. Artigas vinkis la trupi de Montevideo loyala al armeo Hispana, ye la vespero dil 18ma di mayo 1811.

La du flanki militis en nomo de Fernando la 7ma di Hispania. L'armeo Hispana havis moderna armi por l'epoko, ed instalis lua kazerno en Las Piedras, proxim Montevideo. Artigas decidis atakar li dum la matino.  José Posadas, kapitano qua komandis Hispana trupi, pafis kontre l'invaderi, qui retretis. Posadas decidis persequar li kun lua trupi, ed abandonis la kazerno. Lor, la trupi komandita da Manuel Francisco Artigas, kuzulo de José Gervasio Artigas, atakis Hispani en lua dopa flanko. Hispani, sub atako en du flanki, subisis multa perdaji. Ye la vespero di la 18ma di mayo, Posadas decidis kapitulacar, e donis lua espado ad Artigas.

Kategorio:Historio di Uruguay
Kategorio:Batalii